AIŠKINAMASIS RAŠTAS

Dėl uždarosios akcinės bendrovės „Molėtų vanduo“ įstatų pakeitimo

**1. Parengto tarybos sprendimo projekto tikslai ir uždaviniai**

Molėtų rajono savivaldybės taryba 2018 m. rugpjūčio 30 d. priėmė sprendimą Nr. B1-224 „Dėl Molėtų rajono savivaldybės turto investavimo ir uždarosios akcinės bendrovės „Molėtų vanduo“ įstatinio kapitalo didinimo ir mažinimo“ (toliau – Sprendimas) investuoti ir kaip turtinį įnašą perduoti uždarajai akcinei bendrovei „Molėtų vanduo“ (toliau – Bendrovė) savivaldybės turtą. Investavus turtą, pasikeitė Molėtų rajono savivaldybės valdomų akcijų skaičius. Molėtų rajono savivaldybės taryba Sprendimo 5 punktu pavedė Bendrovės direktoriui Stasiui Stukui parengti naują įstatų redakciją ir pateikti tvirtinti Molėtų rajono savivaldybės tarybai.

Bendrovė, vykdydama Sprendimą, 2018 m. spalio 8 d. pateikė pakeistų įstatų projektą tvirtinti Molėtų rajono savivaldybės tarybai. Įstatuose keičiami punktai:

„ 20. Bendrovės įstatinis kapitalas -~~2923593,53 (du milijonai devyni šimtai dvidešimt trys tūkstančiai penki šimtai devyniasdešimt trys, 53) euro.~~ **- 3008146,51 (trys milijonai aštuoni tūkstančiai vienas šimtas keturiasdešimt šeši, 51) euro.**

21. Bendrovės įstatinis kapitalas padalytas į ~~10081357 (dešimt milijonų aštuoniasdešimt vieną tūkstantį trys šimtai penkiasdešimt septynias)~~  **10372919 (dešimt milijonų tris šimtus septyniasdešimt du tūkstančius devynis šimtus devyniolika)** paprastąsias 29 (dvidešimt devynių ) euro centų nominalios vertės akcijas.

58. Valdybą **iš 3 (trijų) narių** renka stebėtojų taryba bendrovės įstatuose nustatytam, bet ne ilgesniam kaip 4 metų, laikotarpiui. Jeigu stebėtojų taryba nesudaroma, valdybą renka visuotinis akcininkų susirinkimas šio Įstatymo 31 straipsnio 3 ir 13 dalyse nustatyta stebėtojų tarybos rinkimų tvarka. Jeigu renkami pavieniai valdybos nariai, jie renkami tik iki veikiančios valdybos kadencijos pabaigos.“

Parengto sprendimo projekto tikslas – pakeisti Bendrovės įstatus ir išdėstyti juos nauja redakcija.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas, 3 dalies 9 punktas;

Lietuvos Respublikos akcinių bendrovių įstatymo 4 straipsnio 10 dalis, 20 straipsnio 1 dalies 1 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – pakeisti įstatai nurodo šiuo metu esantį Bendrovės įstatinio kapitalo dydį, akcijų skaičių, reglamentuoja valdybos narių skaičių.

Neigiamų pasekmių nėra.

**4. Priemonės sprendimui įgyvendinti**

Priimto sprendimo vykdymas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Bendrovė.